ОХУ-ын Батлан хамгаалах яам

thumb
ОХУ-ын Батлан ​​​​хамгаалах яам (орос. Министерство обороны Российской Федерации) Оросын Үндсэн хууль, Холбооны хууль, ОХУ-ын Ерөнхийлөгчийн болон ОХУ-ын Засгийн газрын актуудаар тогтоосон батлан ​​​​хамгаалах салбарын төрийн бодлого, хууль эрх зүйн зохицуулалтыг боловсруулж хэрэгжүүлэх чиг үүргийг гүйцэтгэдэг Холбооны гүйцэтгэх засаглалын байгууллага, түүнчлэн ОХУ-ын Зэвсэгт хүчин болон ОХУ-ын Батлан ​​​​хамгаалах яамны харьяа байгууллагуудын өмчийг удирдах, захиран зарцуулах чиглэлээр эрх бүхий холбооны гүйцэтгэх байгууллага юм.

Оросын Батлан ​​хамгаалах яамыг 1992 оны 3-р сарын 16-нд ОХУ-ын Ерөнхийлөгчийн зарлигаар Орос улсад байрлаж байсан ЗХУ-ын Зэвсэгт хүчний хуучин бүтцийг үндсэн дээр байгуулсан юм. Энэ нь байлдааны галт зэвсэг болон бусад зэвсэг худалдан авах эрхтэй улсын цэрэгжсэн байгууллага гэж ангилагддаг.

Оросын Ерөнхийлөгчийн зарлигаар Оросын Батлан ​​хамгаалах яамны бүрэлдэхүүнийг 10,540 хүнээс дээшгүй байхыг тогтоосон байна.

 Түүх 

 1992 оны 3-р сарын 16-нд Оросын Ерөнхийлөгч Борис Ельцины зарлигаар ЗХУ-ын Батлан ​​​​хамгаалах яамны үндсэн дээр Оросын Холбооны Улсын Батлан ​​​​хамгаалах яам байгуулагдсан.
 1992 оны 7-р сарын 27-нд Оросын Батлан ​​​​хамгаалах яамны бүтэц, дүрмийг баталсан.
 1998 оны 11-р сарын 11-нд Оросын Ерөнхийлөгчийн зарлигаар Оросын Батлан ​​​​хамгаалах яамны шинэ дүрмийг баталсан бөгөөд үүний дагуу Оросын Батлан ​​​​хамгаалах яам нь Оросын Холбооны Улсын Зэвсэгт хүчний жанжин штабын хамт цэргийн төв командлалын байгууллага болсон.
 2001 оны 3-р сард Сансрын цэргийн хүчин (орос. Космические войска) байгуулагдсан.
 2010 оны 7-р сарын 4-нд Оросын Ерөнхийлөгч Дмитрий Медведев 4 үйл ажиллагааны стратегийн командлал байгуулах тухай зарлиг гаргасан. Зарлигаар 4 цэргийн тойрог байгуулагдсан: 1. Баруун цэргийн тойрог, 2. Өмнөд цэргийн тойрог;    3. Төв цэргийн тойрог, 4. Дорнод цэргийн тойрог. Улмаар Оросын Зэвсэгт хүчний шинэ дүр төрхийг бий болгож шинэчлэл хийсэн байна. 
 2015 оны 8-р сарын 1-нд Агаарын цэргийн хүчин (АЦХ) болон Агаарын довтолгооноос хамгаалах хүчин (АДХХ)-ийг нэгтгэсний үр дүнд Агаар-Сансрын хүчин (орос. Воздушно-космические силы) байгуулагдсан.

Үе үеийн сайд нар

 Кобец, Константин Иванович (1991 оны 8-р сараас — 9-р сар), Армийн генерал;
 Ельцин, Борис Николаевич (1992 оны 3-р сараас 5-р сар үүрэг гүйцэтгэгч);
 Грачёв, Павел Сергеевич (1992 оны 5-р сараас — 1996 оны 6-р сар, армийн генерал;
 Колесников, Михаил Петрович (1996 оны 6-р сараас 7-р сар) Армийн генерал;
 Родионов, Игорь Николаевич (1996 оны 7-р сараас — 1997 оны 5-р сар) Армийн генерал армии;
 Сергеев, Игорь Дмитриевич (1997 оны 5-р сараас  —2001 оны 3-р сар) Оросын маршал;
 Иванов, Сергей Борисович (2001 оны 3-р сараас — 2007 оны 2-р сар) хурандаа генерал;
 Сердюков, Анатолий Эдуардович (2007 оны 2-р сараас — 2012 оны 11-р сар);
 Шойгу, Сергей Кужугетович (2012 оны 11-р — 2024 оны 5-р сар) Армийн генерал;
 Белоусов, Андрей Рэмович (2024 оны 5-р сарын 14-наас хойш).

 Бүтэц, удирдлага 
Сайд

Белоусов Андрей Ремович — Оросын Холбооны Улсын Батлан ​​​​хамгаалахын сайд, Оросын Холбооны Улсын жинхэнэ зөвлөх, 1-р зэрэглэл.

Нэгдүгээр орлогч сайд нар:

 Герасимов Валерий Васильевич — ОХУ-ын Зэвсэгт хүчний Жанжин штабын дарга, Армийн генерал.
 Горнин Леонид Владимирович — Оросын Холбооны Улсын жинхэнэ зөвлөх, 1-р зэрэглэл.

Орлогч сайд нар:

 Цивилева Анна Евгеньевна — ОХУ-ын төрийн нарийн бичгийн дарга, 3-р зэрэглэлийн жинхэнэ зөвлөх.
 Горемыкин Виктор Петрович — ОХУ-ын Зэвсэгт хүчний Цэргийн-улс төрийн ерөнхий газрын дарга, Армийн генерал.
 Савельев Олег Генрихович — ОХУ-ын Батлан ​​​​хамгаалахын сайдын Ажлын албаны дарга, ОХУ-ын жинхэнэ зөвлөх, 1-р зэрэглэл.
 Юнус-Бек Баматгиреевич Евкуров — Армийн генерал.
 Криворучко Алексей Юрьевич — Оросын Холбооны Улсын жинхэнэ зөвлөх, 1-р зэрэглэл.
 Фрадков Павел Михайлович — Дэслэгч генерал.
 Александр Семенович Санчик- хурандаа генерал.
 Василий Сергеевич Осмаков, ОХУ-ын жинхэнэ зөвлөх, 1-р зэрэглэл.